HOTPOT เข่าอ่อน Q2/59 พลิกขาดทุน 11.71 ลบ. หลังรายได้ลด-ต้นทุนพุ่ง
HOTPOT เข่าอ่อน Q2/59 พลิกขาดทุน 11.71 ลบ. จากปีก่อนมีกำไร 7.35 ลบ.หลังรายได้ลด-ต้นทุนพุ่ง ขณะที่ 6 เดือนแรกขาดทุนเพิ่มขึ้น 48.22 ลบ.จากปีก่อนขาดทุน 36.10 ลบ.
11 ส.ค. 2559

บริษัท ฮอท พอท จำกัด (มหาชน) หรือ HOTPOT รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 มีผลขาดทุนสุทธิ 11.71 ล้านบาท หรือขาดทุนสุทธิ 0.03 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 7.35 ล้านบาท หรือมีกำไรสุทธิ 0.02 บาทต่อหุ้น
ขณะที่ผลการดำเนินงานช่วง 6 เดือนแรกขาดทุนสุทธิ 48.22 ล้านบาท หรือ 0.12 บาทต่อหุ้น ขาดทุนเพิ่มขึ้น 34% จากช่วงจากช่วงเดียวกันของปีก่อนที่ขาดทุน 36.10 ล้านบาท หรือขาดทุน 0.09 บาทต่อหุ้น
ทั้งนี้ผลการดำเนินงานดังกล่าวพลิกขาดทุน เนื่องจากรายได้จากการขายลดลง และต้นทุนที่เพิ่มขึ้น